**2020 január – július**

Előterjesztések:

A február 27-i KT ülésre 5 előterjesztést nyújtottam be, ezek közül kettő került napirendre és elfogadásra:

1. Közösségi kertek létrehozása (elfogadva, végrehajtási határidő a COVID miatt meghosszabbítva), március folyamán látogatást tettem ennek kapcsán a tájékozódás és tanulás érdekében az Őrmezei Közösségi Kertben.
2. Csepel kártya (a kapott válasz értelmében ez már megvalósulás alatt áll)
3. Közösségi könyvesszekrények létrehozása (elfogadva, végrehajtási határidő a COVID miatt meghosszabbítva)
4. P+R parkoló kialakítása (a jegyzői válasz értelmében ez a Fővárosi Önkormányzat harásköre)
5. Állásfoglalás javaslata arra vonatkozólag, hogy a csepeli HÉV-et hosszabbítsuk meg az M0 autóút irányába is, illetve kérjük a kormányt, hogy az erre vonatkozó tervezési feladat elkezdését is támogassa a vonatkozó kormányrendeletben (a válasz értelmében ezt az álláspontot képviseli polgármester úr, a kormánynak pedig nem írhatunk elő feladatot).

A július 9-i KT ülésre is 5 előterjesztést nyújtottam be, ezek közül egy került napirendre, ám végül levette a Képviselő-testület többsége, így nem tudtuk tárgyalni:

1. Csepeli Strandfürdőn a kedvezményes jegyvásárlás lehetőségének kiterjesztése a diákigazolvánnyal rendelkezőkre és a nem nagycsaládos kategóriába tartozó csepeli családokra (napirendről levéve a KT többsége által)
2. Állásfoglalás a Csepel és a Boráros tér közötti átszállásmentes HÉV-közlekedés biztosításának támogatására (nem került napirendre)
3. A Laurencz László Sportcsarnok és a létesítmény parkolójának lakóssági használatára vonatkozó javaslata (nem került napirendre)
4. Állásfoglalás a gépjárműadó kormányzati elvonása ellen (nem került napirendre, Dukán András Ferenc képviselőtársammal közösen történt a benyújtás)

Több ügy felvételét is javasoltam a Képviselő-testület idei, második féléves munkatervébe, ezek azonban végül nem kerültek bele a munkatervbe (térfigyelő kamerarendszer felülvizsgálata, a Budapest Fejlesztési Központ meghívása a HÉV-felújítással kapcsolatos tájékoztató megtartására, intézkedési terv áttekintése a koronavírus-járvány második szakaszára vonatkozóan a tapasztalatok összegzésével együtt stb.)

A januári és a februári képviselő-testületi ülésekre természetesen felkészültem, több hozzászólásom és kérdésem is volt, ezek természetesen a csepel.hu-n található jegyzőkönyvekben elolvashatóak.

A Fenntartható Fejlődés Bizottságának januári és februári ülésein szintén több kérdésem volt az egyes előterjesztésekhez, amelyekre választ kaptam.

A lakossági kéréseket az illetékeseknek eljuttatva több ügyben is eredményt értem el, elsősorban az ÁMK környékén, ezek közül kiemelendő:

1. A Laurencz László Sportcsarnok parkolójának engedélyezése a környéken lakók számára
2. Több kisebb-nagyobb javítási, köztisztasági feladat elvégzése a Városgazda által
3. Különféle lakossági panaszok és problémák jelzése az illetékes hatóságok irányába.
4. Megkérdeztem, hogy a Metrans csepeli telephelyéről Kínába közlekedő tehervonatok hordoznak-e a pandémia szempontjából kockázatot, a kapott válasz értelmében nem.

Több ügyben is érdeklődtem és adatokat kértem az illetékes szervektől és az Önkormányzattól, ezek közül az alábbiak emelhetőek ki:

1. Kerületi térfigyelő kamerarendszer állapota, fejlesztési lehetőségei
2. Adatok kérése a COVID-járvány miatt munkájukat elvesztő, illetve egészségügyi intézményekből hazaküldött csepeli lakosok ügyében
3. A csepeli HÉV felújításával kapcsolatban (szerelvények cseréje, Közvágóhídig/Kálvin térig történő meghosszabbítás, „kifelé” történő meghosszabbítás stb.)
4. Illegális szemétlerakás ügyében
5. Kerületi közterület-felügyelet munkájával kapcsolatban
6. A kerületi lomtalanítás problémáival kapcsolatban
7. Fakivágásokkal kapcsolatosan.

A kapott válaszokról természetesen folyamatosan tájékoztattam a csepeli polgárokat.

A koronavírus-járvány márciusi begyűrűzését követően több javaslattal is éltem az Önkormányzat vezetése irányába egyrészt nyílt levélben, másrészt a polgármester úr által tartott helyzetértékelő tájékoztatók és beszámolók során. Ezekről a Facebookon folyamatosan beszámoltam, a javaslatok egy része pedig elfogadásra került.

Négy maszkosztó körutat szerveztem, amelynek során többszáz maszkot osztottam ki Csepel-szerte az igénylők között.

Fogadóóráimat – a veszélyhelyzet időszakát leszámítva – természetesen megtartottam, mint ahogyan részt vettem online fogadóórákon is. Az első alkalomról – annak különlegessége miatt – cikket írtam a Csepeli Hírmondónak, de nem jelentették meg.

Igyekeztem folyamatosan elérhető lenni mindenki számára, mindenki fordulhatott hozzám ügyes-bajos problémáival kapcsolatban, amelyet megtiszteltetésnek érzek és örömmel veszek továbbra is.

**Az alábbiakban az utolsó KT ülés (július 9.) óta végzett tevékenységem részletezése következik**

**Július 9.**

Költségvetési módosító javaslat beadása az illegális szemetelés visszaszorítására (vadkamerák további beszerzése)

Részvétel a Képviselő-testület ülésén

**Július 10.**

A strandbelépő-kedvezmények kiterjesztésére tettem javaslatot - nem került napirendre

**Július 13.**

Beszámoló a Kölcsey utcai gyalogátkelővel kapcsolatban kapcsolatos fejleményekről.

**Július 14.**

Ásóméhek költöztek az ÁMK tornacsarnok melletti földhányásba, ezzel kapcsolatosan kértem azonnali intézkedést, az illetékesek pedig le is zárták a területet, majd felszámolták a kolóniát.

**Július 15.**

Az ÁMK környékén található buszmegállók kapcsán kértem a Városfejlesztési Kft-t, hogy helyezzünk ki modern, utasbarát, fedett és paddal ellátott buszvárókat, hogy 21. századi körülmények között tudjon mindenki várakozni.

Csepeli kitűnő tanulók jutalom strandbelépőjével kapcsolatos érdeklődés az Önkormányzatnál és a Budapest Gyógyfürdői Zrt-nél.

**Július 16.**

Hogyan, kitől lehet padot, kukát kérni a társasházak környékére? A Városgazda segít ilyen helyzetben, ám a lakóközösség részéről egységes döntés szükséges.

**Július 17.**

Magyar Hangnak adtam interjút a csepeli HÉV felújításával, modernizálásával, meghosszabbításával kapcsolatosan.

**Július 18.**

Részvétel a Laurencz László Sportcsarnok avatóján, amivel kapcsolatban a Csepeli Hírmondónak elmondtam, hogy ha az ott sportolók betartják a környéken lakóknak tett ígéreteket, akkor mindenki magáénak érezheti majd a Laurencz László Sportcsarnokot.

**Július 20.**

Képviselői kérdés a Csepeli Strandfürdő szolgáltatásainak javításáról és bővítéséről.

**Július 21.**

A Közterület-felügyelet válasza szerint mindennapos a jelenlétük az ÁMK környékén.

**Július 23.**

ÁMK környéki randalírozással kapcsolatos érdeklődés Jegyző úrnál és a csepeli rendőrségnél.

**Július 24.**

Érdeklődés a csepeli szelektív hulladékgyűjtéssel kapcsolatban.

**Július 27.**

Kikerül majd 2 db sebességcsillapító borda a Reggel utca 11-18. közötti szakaszra - a kérdés már csak az, hogy mikor.

**Július 29.**

Kerületi lomtalanítással kapcsolatosan választ kaptam az FKF Zrt-től, miszerint gyűjtőpontos lomtalanítás lesz Csepelen idén a COVID-19 járvány miatt, a részletekről folynak a tárgyalások.

**Július 30.**

HÉV, közbiztonság, köztisztaság, játszóterek, Nyírfa utcai dühöngő, parkolás, panelprogram, szúnyogirtás és további kisebb-nagyobb ÁMK környéki vagy minden csepelit érintő problémák - ezekről beszélgettünk többek között a fogadóórámra ellátogató csepeli polgárokkal.

**Augusztus 3.**

Megkaptam az FKF Zrt. hivatalos válaszát, miszerint a lomtalanítás tervezett időpontja Csepelen szeptember 22-30. és egyetlen (!) kijelölt gyűjtőpont lesz csak - legalább is ez áll az FKF Zrt. részemre ma megküldött válaszlevelében.

**Augusztus 4.**

Részvétel a Reggel utca 1-6. társasház közgyűlésén, az erről szóló beszámoló közzététele másnap a Facebookon.

**Augusztus 6.**

Válasz érkezett Szilágyi Sándor csepeli kapitányságvezető úrtól az ÁMK környéki randalírozással kapcsolatosan, miszerint a járőrök kiszálltak a helyszínre a bejelentést követően, ám ott nem találtak semmit.

**Augusztus 7.**

Összesen 15 kérdést és javaslatot küldtem el a Csepeli Strandfürdőnek a szolgáltatások javítása, bővítése érdekében. Ezek egy része idő közben egyébként megvalósult.

**Augusztus 11.**

A csepeli térfigyelő-kamerarendszer működésének áttekintésére javaslattétel, mert sajnos sokszor előfordul, hogy a felvételeik nem használhatóak a nyomozások során.

**Augusztus 12.**

Apróbb ÁMK környéki sikerek: facsere, járdajavítás, parkolójavítás, játszótér-javítás.

Megemlékezés a „visztulai csodáról”, amelyben meghatározó szerepet játszott az a 22 millió lőszer, ami Csepelről, a Weiss Manfréd Művekből érkezett.

**Augusztus 13.**

Választ kaptam az ÁMK környékén található buszmegállók befedésével és azokban pad vagy valamilyen ülőalkalmatosság kihelyezésével kapcsolatosan, a részletek itt olvashatók: facebook.com/kovacsdavidattila/posts/308552007155756.

**Augusztus 14.**

Választ kaptam a TIESZ-től, miszerint az intézmény visszaállítja az egyes szakrendeléseik részvételét az időpont-adásban, tehát a továbbiakban nem a veszélyhelyzet idején létrehozott és azóta bővített központi "időpont-adó” fog időpontot adni mindenkinek. A részletekről az intézmény honlapján adtak később tájékoztatást, ám ez sajnos a problémákat alig mérsékelte.

**Augusztus 15.**

Megérkezett a BFK válasza a HÉV felújításával kapcsolatban. Eszerint a közbeszerzés szabályossági ellenőrzése zajlott még akkor pedig már februárban ki kellett volna azt írni.

**Augusztus 17.**

Fásításra javasoltam a Reggel utca 11. előtti térséget, amit a Városgazda elfogadott és szerepeltet is az őszi fásítási programban.

**Augusztus 18.**

Választ kaptam Jegyző úrtól a csepeli szelektív hulladékgyűjtési rendszer esetleges fejlesztésével kapcsolatosan. Részletek [IDE](https://www.facebook.com/kovacsdavidattila/posts/312324583445165?__cft__%5b0%5d=AZW7WI08I7yF2BE42KMxWGMLK8wTFAl6cCIlfyN67JEAvdfVFuhgytC4Be5oP5tmW21lJp8aotsGd8Zoe-5IsA44tb5hfdmqU1ZkhKjLpzK_oFt1tno5j3bbzQTJD-eDMpp-Oeeogp33sjPfmbrEbagf12f4sJDxnA10lOObC72Yj-a-A-Qer5X-nH-7PvYkYiU&__tn__=%2CO%2CP-R) kattintva olvashatók.

Levelet írtam a Budapesti Távhőszolgtató Zrt-nek egy csepeli ingatlan jövőbeni hasznosíthatóságára vonatkozólag. Választ még nem kaptam sajnos.

**Augusztus 19.**

Javaslat utcanévtábla (Rakéta utca) cseréjére és járdafelújításra a Herman Ottó Általános ISkolánál.

**Augusztus 22.**

**Augusztus 23.**

Ismételt figyelemfelhívás a HÉV-felújításra, az elöregedett szerelvények modern, alacsonypadlós, klimatizált vonatokra történő cseréjével kapcsolatos közbeszerzés mielőbbi kiírásának fontosságára.

**Augusztus 24.**

Találkozó ÁMK környékén lakó polgárokkal, javaslatuk regisztrálása, a helyszín megtekintése.

Részvétel a BESZ (Bánya – Erdősor – Szigligeti utcák) társasházak közgyűlésén.

**Augusztus 25.**

Képviselői fogadóóra megtartása a Zrínyi utca 5. sz. alatti képviselői fogadóirodában, ahol munkámmal kapcsolatban többen érdeklődtek, illetve több felvetést is kaptam, amit a jövőben természetesen képviselni fogok. A továbbiakban is várom mindenki megkeresését, felvetéseit, javaslatait elérhetőségeim bármelyikén vagy személyesen, akár fogadóórák alkalmával is.

Terepbejárás az Erdősor utcában.

Válságba jutott családdal való egyeztetés, a problémájukkal kapcsolatos utánajárás.

Képviselői kérdésre kapott válasz feldolgozása (Csepel Facebook-oldal).

**Augusztus 26.**

Lakossági kérésre két pad javíttatásának kérése a Völgy utcában.

Korábbi, zöldterület-ápolási, fenntartási kérésemre kapott válasz feldolgozása, továbbítása az érintettnek, a további lépések megbeszélése.

Beszámoló megírása a BESZ társasházak közgyűlésén tapasztaltakról. A panelprogram folytatásának sürgetése.

**Augusztus 27.**

Beszámoló megírása a Csepeli Strandfürdőn végzett terepbejárás tapasztalatairól.

Egyeztetés a Munkásotthon esetleges támogatásával kapcsolatosan

**Augusztus 28.**

Egyeztetés a Munkásotthon esetleges támogatásával kapcsolatosan

Budapesti kerületi lapok olvasottsága

Sürgős intézkedés kérése a Laurencz László Sportcsarnok biciklitárolóinak lyukaiban feltűnt darazsak kapcsán.

**Augusztus 29-30.**

Lakossági megkeresések kapcsán történő intézkedések.

**Augusztus 31.**

Fásítás kérése a Reggel utcában a Városgazdától.

Karácsony Sándor utcai buszmegálló mögötti terület rendezésének kérése, különös tekintettel a BKK-jegyautomatára és környékére.

Herman Ottó Általános Iskola felújítás – egyeztetés a dr. Koncz János téren lakókkal a felújítással járó zajhatásról és az ez ügyben kapott jegyzői válasz kapcsán.

**Szeptember 1.**

Az ÁMK környéki buszállomások befedésének és paddal való ellátásának sürgetése. Apropó: az V. kerületben zöld buszvárókat avattak fel.

Képviselői kérdés: Miért szervezi az Önkormányzat olyan időpontban a kerületi megemlékezéseket, amikor alig tud valaki rajta résztvenni, tekintve, hogy munkaidő van?

Kérésemre megtörtént a Laurencz László Sportcsarnok előtti biciklitárolókba beköltözött darazsak irtása, illetve a Völgy utca 25-31. előtt található padok rendbe tétele is. Az elvégzett munkát ezúton is köszönöm a Városgazda illetékeseinek.

Képviselői kérdés: A Kossuth Lajos utca Víztorony melletti járdáját ki lehet-e valamilyen módon javítani?

Egyeztetés a TIESZ-időpontkéréssel kapcsolatos problémák ügyében.

Egyeztetés a Kölcsey Lakásszövetkezettel összefüggő problémákkal kapcsolatosan.

**Szeptember 2.**

Részvétel a II. világháború áldozatai előtti főhajtáson a Szent Imre téri emlékműnél.

Képviselői kérdés: Tervezik-e bővíteni a TIESZ online időpontfoglalási rendszerének használhatóságát, funkcióit?

Egyeztetés a Kölcsey Lakásszövetkezettel összefüggő problémákkal kapcsolatosan.

Lakossági egyeztetés zöldterület-fenntartási problémával kapcsolatosan.

**Szeptember 3.**

Csillagtelep szociális célú rehabilitációja – jegyzői válasz feldolgozása, lakossági egyeztetés

Zöldterület-fenntartási probléma jelzése a Bánya utcai buszmegálló környéke vonatkozásában.

**Szeptember 4.**

Laurencz László Sportcsarnok zajártalom-csökkentésével kapcsolatos intézkedés ismételt kérése.

Részvétel képviselői egyeztetésen.

Lomtalanítással kapcsolatos egyeztetés néhány, a gyűjtőpontos rendszerben érintett kerülettel.

**Szeptember 5.**

Közös ellenzéki sajtótájékoztató – alternatívanyújtás a lomtalanítással kapcsolatosan.

**Szeptember 7.**

Tájékozódás a Kölcsey Lakásfenntartó Szövetkezettel kapcsolatosan.

A Laurencz László Sportcsarnokban folyó tevékenységgel és a komplexum hangszigetelésével kapcsolatos kérések eljuttatása az illetékeseknek, hogy biztosítsuk a környéken lakók nyugodt pihenését.

Gépjárművek számára veszélyes, ÁMK iskola melletti útszakasz átalakításának kérése a Városgazdától.

Részvétel az Óvoda utca 13-16. és a Nyírfa utca 11-13. társasházak közgyűlésén is.

**Szeptember 8.**

Képviselői kérdés: Mely országgyűlési képviselőket hívják meg a csepeli Képviselő-testület üléseire és ezek közül ki és mely üléseken vett részt a 2018-2022-es országgyűlési ciklus kezdete óta?

Lomtalanítással kapcsolatos egyeztetés.

**Szeptember 9.**

Mázoló utcai bölcsődével (Aprók Kertje Bölcsőde) kapcsolatos tájékozódás.

Egyeztetés a Laurencz László Sportcsanok környéki parkolás ügyében.

**Szeptember 10.**

Képviselői kérdés: Mázoló utcai bölcsőde javítási munkálatainak sürgetése, hogy a gyermekek minél előbb újra birtokba vehessék az intézményt.

Képviselői kérdése: Csillagtelep szociális rehabilitációja projekt ütemezésével kapcsolatosan a társasházak energetikai felújítása szempontjából.

Újabb kiállás a HÉV M0 irányába történő meghosszabbítása mellett.

**Szeptember 11.**

Találkozók lakossági felvetésekkel kapcsolatosan.

Képviselő kérdés a csepeli társasházi közös képviselők rendszeres találkozóinak újbóli megszervezése kapcsán

**Szeptember 12.**

HungaroControl válasz a sokak szerint megnövekedett Csepel feletti légiforgalommal kapcsolatosan.

Kerületi megemlékezések, főhajtások kapcsán további képviselői kérdés feltétele

**Szeptember 13.**

Tegye az Önkormányzat interneten is elérhetővé és letölthetővé az ingyenes védőoltásokra való jelentkezést szolgáló regisztrációs lapokat.

**Szeptember 14.**

Képviselői önálló indítvány: zászlóadományozási program indítása Csepelen

Képviselői kérdés: Szerepel-e a tervek között a Körtefa utca aszfaltozása?

Rendelettervezet benyújtása az önkormányzati SZMSZ módosítására.

**Szeptember 15.**

Képviselői kérdés lakótelepi növények öntözésének segítésével kapcsolatosan.

Egyeztetés iskolakezdési támogatás nyújtásával kapcsolatban

Online fogadóóra megtartása négy képviselőtársammal együtt

**Szeptember 16.**

Képviselő kérdés a II. Rákóczi Ferenc úton végzett forgalomszámlálás részletes eredményei kapcsán

Képviselői kérdés a Csepel városrésznév és Csepel címerének használatára vonatkozó polgármesteri engedélyekkel kapcsolatosan.

A TIESZ online időpontfoglalási rendszerének fejlesztésével kapcsolatos kérdésem ügyében kapott válasz feldolgozása.

**Szeptember 17.**

Képviselői kérdés: Laurencz László Sportcsarnok használatával kapcsolatos zajszabályok és határidők.

Forgalomszámlálás (Csepeli út)

Lakossági egyeztetések több ügyben

**Szeptember 18.**

Képviselői kérdés: Béke téri játszótér

Képviselői kérdés kiegészítése a Laurencz László Sportcsarnok hangszigetelésével kapcsolatban.

Lakossági egyeztetések

**Szeptember 19.**

Lakossági egyeztetések elsősorban a Laurencz László Sportcsarnok zajterhelésével kapcsolatosan.

A csütörtöki forgalomszámlálás tapasztalatainak és eredményeinek összegzése egy Facebook-posztban.

**Szeptember 20.**

Három előterjesztés beadása a csütörtöki képviselő-testületi ülésre

Lakossági egyeztetések a Plútó utcai zajterheléssel kapcsolatosan.

**Szeptember 21.**

Adományozás egy bajba jutott kerületi családnak.

FFB bizottsági ülésre történő felkészülés.

**Szeptember 22.**

Bánya utcai parkolófejlesztés kapcsán érdeklődés, terepszemle.

Előterjesztések egyeztetése

Nyírfa utcai dühöngővel kapcsolatos megoldási javaslatok ügyében történő tájékozódás, kommunikáció, lakossági egyeztetés

Laurencz László Sportcsarnok környéki parkolás ügyében egyeztetés.

**Szeptember 23.**

Egyeztetés választókerületi problémákról az Önkormányzat vezetésével

Felkészülés a másnapi Képviselő-testületi ülésre, ezzel kapcsolatos lakossági egyeztetések.

Részvétel a Pénzügyi, Ellenőrzési és Ügyrendi Bizottság ülésén, ahol két előterjesztésem is szerepelt volna napirenden, ám az ülés sajnos a sok hiányzó miatt végül határozatképtelen volt.

Részvétel az Erdősor utcai társasházak küldöttgyűlésén.

Néhány gondolat megosztása a képviselői munka átláthatóbbá tételéről

**Szeptember 24.**

Részvétel a Pénzügyi, Ellenőrzési és Ügyrendi Bizottság ülésén, amely azonban sajnos ismételten elmaradt a nagyszámú távolmaradó tagból kifolyólag.

Egyeztetés képviselőtársakkal a délutáni KT üléssel kapcsolatosan.

**Szeptember 25.**

Lakossági egyeztetések – Hárosi problémák, társasházak problémái

**Szeptember 26.**

Részvétel a Munkásotthon 100 gálaműsoron

**Szeptember 28.**

Lakossági problémákkal kapcsolatos tanácsadás, intézkedés: Kohász utca, Nyírfa utcai hajléktalan problémája

Képviselői kérdés: a CSISE épületének (Erdősor utca 45-47.) jövőbeni hasznosításával kapcsolatosan.

Hosszabb elemzés arról, hogy miért kellene tiltakozni az önkormányzatokat ért kormányzati megszorítások miatt, hisz azáltal például jutna pénz a csepeli pótlék szinten tartására. A poszt elolvasható [ITT](https://www.facebook.com/kovacsdavidattila/posts/343849243626032?__cft__%5b0%5d=AZWP77XvjWmsgnPeVugc8IJaQmXfWxNjOTnJ-OjvnO-wHZ6p7iEANXfDxiVUAw2XOt8Yk3Y3kn-ZrHGjBXZ36iQPrck4lOR9lD38Nyqn1apAEh449Q9yLAbXJ1f_x9RNx8_1VOIUnjuU-i6yLCaK3FPLHBJiHzQTYJ5uul-jflmEgsOLgihQL-kTZXBnRowV9_w&__tn__=%2CO%2CP-R).

**Szeptember 29.**

Csillagtelep szociális célú rehabilitációja kapcsán kapott hivatalos válasz feldolgozása

**Szeptember 30.**

Képviselői kérdés a Rakéta utcai parkolás átalakításával kapcsolatosan.

**Október 1.**

Képviselői kérdés: Kölcsey utca/Reggel utcai csomópontban gyalogátkelőhely létesítése

**Október 2.**

Bánya utcai társasházak problémáival kapcsolatos lakossági egyeztetés

Játszótérfejlesztéssel kapcsolatos egyeztetés

**Október 3.**

Képviselői kérdés a részvételi költségvetés csepeli megvalósításával kapcsolatban.

**Október 4.**

Képviselői beszámoló megírása, aktualizálása, közzététele.

Képviselői kérdés/kérés: Nyírfa utcai járdaszakasz lépcsős helyett rámpás kialakításúvá építésének és egy veszélyesen megdőlt Völgy utcai fa vizsgálatának kérése az ott lakók jelzései alapján.

**Október 5.**

Egy esetleges csepeli vizes játszótér kialakításával kapcsolatos lakossági egyeztetés és képviselői kérdés. Minta [EZEN](https://minimatine.hu/kispesten-megnyilt-budapest-legnagyobb-vizes-jatszotere/) a linken olvasható.

**Október 6.**

Részvétel, koszorúzás a kerületi megemlékezésen.

Bánya utca 29-43. társasházi problémák egyeztetése az ott lakókkal.

BESZ társasházak problémáival kapcsolatos egyeztetés.

Csepel Művek területén tapasztalható problémákkal kapcsolatos egyeztetés.

**Október 7.**

Képviselői kérdés: Hasonló csökkenésre számít-e az iparűzési adóbevételek kapcsán Csepel, mint amit a főváros tapasztal kommunikációja szerint?

**Október 8.**

Egyeztetés a csepeli Trianon emlékkiállítással kapcsolatban

Képviselői kérés: Zrínyi utcai játszótér takarítása

Csepel testvérvárosainak levél megírása.

**Október 9.**

Videó készítése a Székely Nemzeti Tanács európai polgári kezdeményezése kapcsán.

**Október 10.**

Bánya utca 29-43. társasházak problémáival kapcsolatos képviselői kérdés

Kérdés, hogy önként közzétehetem-e a csepel.hu-n a képviselői beszámolóm, önéletrajzom és előterjesztéseim.

**Október 12.**

Egyeztetés a Csepel DSE elnökével személyes találkozó ügyében a Laurencz László Sportcsarnok működésével kapcsolatosan.

Egyeztetés terepbejárás lehetőségéről a leendő csepeli Trianon Emlékkiállítás kapcsán.

Képviselői kérdés: gyalogátkelő létesítése a piacnál

Képviselői kérdés: Meseország mindenkié

**Október 13.**

Állattartás Csepelen: képviselői kérdés, lakossági egyeztetés

Lakossági egyeztetés a Szent Imre téri parkolási problémákkal kapcsolatban.

**Október 14.**

Választ kaptam a CSISE jövőjével kapcsolatosan (Erdősor utca 45-47.), amely szerint foglalkoztatást elősegítő oktatási és közösségi központ lesz az épületben a „Csillagtelep szociális célú rehabilitációja” program keretében.

**Október 15.**

Lakossági egyeztetés a Laurencz László Sportcsarnokkal kapcsolatosan

Érdeklődés és információkérés a HÉV-felújítással kapcsolatosan (Kvassay-híd) a MÁV-HÉV Zrt-től és a Budapest Fejlesztési Központtól

Testvértelepüléseknek szóló levél javítása, aláírása

Levelet írtam a Kozma István Magyar Birkózó Akadémia Alapítványnak azzal kapcsolatban, hogy milyen rendezvények valósultak eddig meg a csepeli birkózócsarnokban és kaptak-e azzal kapcsolatban kérést a Csepeli Birkózó Clubtól, hogy növendékeik ott edzhessenek.

**Október 16.**

A 6 milliárdos keretösszegű csepeli fejlesztésekkel kapcsolatos képviselői kérdés.

**Október 19.**

Képviselői kérdés a csepeli közmunkaprogram helyzetével kapcsolatosan.

Megérkezett a MÁV-HÉV Zrt. válasza miszerint ők végezni fognak időben a Kvassay-híd felújításával, az áthidalások kapcsán viszont forduljak a Budapest Fejlesztési Központhoz. Korábban már megtettem.

**Október 20.**

Nyírfa utcai „dühöngő” problémájával kapcsolatos egyeztetés.

**Október 22.**

Képviselői kérdés: Reggel utcai parkoló használata.

Képviselői kérdés: okoskészülékek az óvodai tanrendben.

Egyeztetés a Csepel DSE elnökével, Kalmár Zsolttal a Laurencz Kézilabdacsarnok működtetésével kapcsolatosan

Lakossági egyeztetések.

**Október 23.**

Kossuth Lajos utcai szeméthelyzet bejelentése és sürgős intézkedéskérés az illetékesektől.

Részvétel a kerületi ’56-os megemlékezésen, koszorúzás a Szent Imre téren.

**Október 25.**

Reggel utcai parkolás helyzetének áttekintése, további kérdés megfogalmazása az ügyben.

**Október 27.**

Zrínyi utcai parkolási helyzet, képviselői kérdés az utcában található aszfaltsüllyedés kapcsán.

**Október 29.**

Képviselői kérdés: Csepeli parkolási szabályok átalakítása

Fogadóóra megtartása a Zrínyi utca 5. sz. alatti képviselői fogadóirodában.

A BFK vagy más illetékes szerv meghallgatását javasoltam a november 12-i testületi ülésen azzal kapcsoltban, hogy mikor járhat újra a csepeli HÉV a Boráros térig.

**Október 31.**

Képviselői kérdés: Csepel kedvezménykártya.

**November 2.**

Képviselői kérdés: bérlakásépítési program

Zrínyi utca 3/A alatt működő pékség által okozott problémák ügyében való tájékozódás.

**November 4.**

Egyeztetések a miniszterelnök által bejelentett veszélyhelyzet csepeli következményeivel kapcsolatban, ezzel kapcsolatban tájékoztató FB-poszt.

**November 5.**

Képviselői kérdés: Zrínyi utca 3/A sz. alatt található pékség üzemeltetése kapcsán

**November 10.**

Hivatalos levél dr. Medvigy Mihály vezérigazgató úr részére a HÉV-közelekdést nagyban érintő és az atlétikai stadionhoz vezető áthidalások elkészülésének határideje kapcsán. Ha ugyanis ezek csúsznak, vélhetően fognak, akkor január közepétől nem indulhat újra a Boráros térig a csepeli HÉV.

Részvétel polgármesteri tájékoztatón és egyeztetésen a járványhelyzettel kapcsolatosan.

**November 12.**

Képviselői kérdés: ügyeletes tagóvoda a két ünnep között

Képviselői kérdés: vadkamerák kihelyezésének kérése a Nyírfa utcában.

**November 13.**

Választ kaptam a Csepel kedvezménykártyával kapcsolatos kérdésemre, amelynek értelmében voltak tárgyalások vállalkozókkal, ám ezek a járvány miatt félbeszakadtak, most pedig „*Önkormányzatunk jelen veszélyhelyzetben is elsősorban a védekezésre, és a vírus további terjedésének megelőzésére koncentrál, továbbá ellátja a kormányrendelet által rá szabott feladatokat*.”

**November 14.**

Képviselői kérdés a Gerulus Kft-vel kötött 6 milliárdos keretszerződéssel kapcsolatosan.

Képviselői kérdés: egyirányúsítás feloldásának lehetősége a Zrínyi utca 3. sz. körül.

Semmilyen választ nem kaptam a Meseország mindenkié c. könyv használatával kapcsolatos kérdésemre, ezért ismét írtam, hisz a határidő (15 nap) már régen lejárt.

Lakossági egyeztetések különféle, a választókerületben tapasztalt problémákkal kapcsolatban.

**November 16.**

Választókerületi lakossági egyeztetések.

**November 17.**

Képviselői kérdés: Nap utcai üzlethelyiségek, többen is írtak ugyanis ezek kapcsán, hogy magas a bérleti díj, ezért nincs bérlő.

**November 23.**

Képviselői kérdés: helyi iparűzési adó változása

Újabb levél a FŐTÁV-nak épülethasznosítással kapcsolatban, mivel egy augusztus 18-i levelemre azóta sem válaszoltak.

**November 24.**

Képviselői kérdés: influenzaoltás

**November 25.**

Képviselői javaslat: tájékoztató a vásárlási idősávval kapcsolatban

**November 26.**

Lakossági egyeztetés az önkormányzati üzlethelyiségek működtetésével kapcsolatosan.

**November 28.**

Lakossági egyeztetés és javaslat a csepeli óvodai ügyelet Karácsony és Újév közötti működtetésével kapcsolatosan.

**November 30.**

Képviselői kérdés és kérés a Csepel SC ingatlanjainak további működtetésével kapcsolatosan.

**December 1.**

Állásfoglalás kérése a társasházak környékének karbantartására vonatkozó szabályokról.

**December 3.**

Részvétel polgármesteri tájékoztatón, ott kérdések feltétele és javaslatok megfogalmazása. A történtekről másnap Facebook-on számoltam be.

**December 11.**

Csatlakozás a Segítség Köve Alapítvány „Egy cipősdoboznyi szeretet” elnevezésű akciójához.

**December 15.**

Óvoda utcai közvilágítás-fejlesztéssel kapcsolatos javaslat.

**December 16.**

Részvétel képviselői online fogadóórán

Képviselői kérdés a Csepeli Birkózó Clubbal kapcsolatosan.

**December 17.**

Lakossági egyeztetések.

**December 21.**

Lakossági egyeztetés a Zrínyi utca 3/A alatt működő pékség által okozott problémák kapcsán.

**December 28.**

Levelet írtam Polgármester úrnak, hogy fogadja a Zrínyi utcai pékség ügyében megoldást kereső panaszosokat.

FKF Zrt. felkeresése a csepeli lomtalanítás idejét megtudakolása érdekében, a válaszról FB-bejegyzés közzététele.

**2021. január 4.**

Javaslat benyújtása a koronavírus-járvány megállítása érdekében.

**Január 5.**

Karácsony Sándor utcai bölcsőde fűtésével kapcsolatos érdeklődés a Városgazdánál, az eredményről Facebook-poszt közzététele.

Petíció indítása azért, hogy a csepeli HÉV ismét a Boráros térig közlekedjen (<https://www.peticiok.com/tamogatjuk_hogy_a_csepeli_hev_mihamarabb_ujra_a_boraros_terig_kozlekedjen>)

**Január 8.**

Képviselői kérdést adtam be a Körtefa utca aszfaltozásával kapcsolatban.

Újra rákérdeztem, hogy a Jedlik felújításának tervei elkészültek-e határidőre, azaz december 31-re, mert december 1-jei kérdésemre nem kaptam választ.

Kérdés az FKF Zrt-nek azzal kapcsolatban, hogy hány utcai kukát szereltek le Csepelen és mikor képzelhető el ezek visszatelepítése.

**Január 11.**

Részvétel polármesteri egyeztetésen

Egyeztetés a kerületi lomtalanítással kapcsolatban az FKF-fel.

**Január 12.**

Interjút adtam az ugytudjuk.hu portálnak a csepeli HÉV újraindulásának csúszásával kapcsolatosan.

**Január 18.**

Több kérdést tettem fel a HÉV felújításával és az azzal kapcsolatos jövőbeni munkálatokkal, esetleges forgalomkorlátozásokkal kapcsolatban a MÁV-HÉV Zrt-nek és a Budapest Fejlesztési Központnak.

**Január 21.**

A Laurencz László Sportcsarnok hangszigetelésével kapcsolatban kérdeztem az Önkormányzat vezetését.

**Január 25.**

Egy szülő fordult hozzám, hogy valaki a Kölcsey utcában, ingatlanának kerítésébe nagyfeszültséget vezetett, ennek utánajártam, de nyomát nem találtam a hírnek a helyszínen.

Aláírtam a javaslatomra elfogadott közös önkormányzati felhívást, miszerint minden csepelit arra kérünk, hogy fogadja el az elérhető biztonságos és hatékony vakcinákat.

**Január 28.**

Reggel utca 5. sz. alatti társasházi problémával kapcsolatos tájékozódás.

**Február 1.**

Képviselői kérdés a Kvassay-hídi ideiglenes HÉV-megálló kapcsán: mire jutott az Önkormányzat a fedett várakozóhely kiépítése és a buszok, valamint a vonatok indulásának/érkezésének jobb összehangolása kapcsán?

**Február 2.**

A saját- és hozzátartozóim vagyonnyilatkozatainak közzététele.

**Február 3.**

Újabb kérés facsemeték telepítésére a Városgazdától (BESZ játszótér, illetve Bánya 43-45.)

**Február 4.**

Társasházi felújítások ellenőrzési lehetőségeivel kapcsolatban kértem jegyzői tájékoztatást.

**Február 9.**

Csepel Facebook-oldallal kapcsolatos képviselői kérdés.

**Február 11.**

A Zrínyi u. 3/a alatt működő péküzemmel kapcsolatos problémák ügyében ismételt tájékoztatás-kérés Jegyző úrtól.

**Február 19.**

Részvétel frakcióközi megbeszélésen, ahol a fő téma a 2021-es költségvetés volt. A legfontosabb ügyekről videóban számoltam be: facebook.com/kovacsdavidattila/videos/1192938001163185.

**Február 23.**

Képviselői kérdés: Ki és mikor kérvényezte a változtatási tilalom feloldását az elmúlt 5 évben a Csepel SC Béke téri komplexuma tekintetében?

Zöldterület-rendezés kérése a Rakéta utcában a Városgazdától.

**Február 24.**

Közérdekű adatigényléssel fordultam a Csepel Sport Club Alapítványhoz azzal kapcsolatban, hogy kikből áll a fejlesztési tanácsuk és kértem, hogy az erről szóló kuratóriumi döntést küldjék meg számomra.

**Február 25.**

A kormány kivenné a fővárosi és a megyei önkormányzatok kezéből a településszerkezeti terv készítésének jogát, illetve elvonná a többi településrendezési eszközt is. Ezáltal a hírek szerint az önkormányzatoknak semmilyen beleszólása nem lenne a jövőben abba, hogy területükön mi vagy mi nem épülhet. Ezzel kapcsolatban kérdeztem az Önkormányzat vezetését, hogy egyetértenek-e ezzel és volt-e már ezzel kapcsolatban bármilyen egyeztetés.

**Március 2.**

Képviselői kérdés: Hogyan áll jelenleg és miért késik a Nyírfa utcai „dühöngő” rendezése, amellyel kapcsolatban még tavaly nyáron volt lakossági egyeztetés, ám azóta sem történt semmi?

**Március 3.**

Írásbeli kérdést tettünk fel Bencsik János országgyűlési képviselővel azzal kapcsolatban, hogy milyen lehetőségek vannak a zömében lakótelepeken lévő, mára elavult, hangos, az ott lakókat zavaró ún. „dühöngők” felújítására. Miniszter úrnak 2 hete van válaszolni.

**Március 5.**

Javaslat: Tegyék elérhetővé a portán az oltással kapcsolatos hozzájáruló nyilatkozatot nyitvatartási időben. Azon kívül pedig – ha lehetséges – tegyék elérhetővé a bejárat előtt (illetve más csepeli helyszíneken is, pl. a TIESZ előtt), védve az időjárás viszontagságaitól és elérhetővé téve azoknak is, akik esetleg nem tudnak otthonukban nyomtatni.

**Március 8.**

Levelet írtam a MOL Bubi projektvezetőjének és az Önkormányzat vezetésének, hogy mikor terjesztik ki a Bubi hatáskörét Csepelre is, ha már amúgy is itt gyártják a legújabb kerékpárokat.

**Március 9.**

**Április 9.**

Képviselői kérdés: Információk a vakcinákról felület létrehozása a csepel.hu-n miért késik?

**Április 12.**

Érdeklődés és információérés a MÁV-HÉV Zrt-től az új szerelvények beszerzésével kapcsolatban.

**Április 13.**

Képviselői kérdés: hány csepeli háziorvos utasította vissza bármilyen okból az oltási kampányban való részvételt és hányan gondolták meg magukat idő közben?

**Április 15.**

Képviselői kérdés: Óvoda utcai világítás helyzetére ismét rákérdeztem, mert semmilyen válasz nem érkezett az illetékes Kft-től, illetve előrelépés sem történt ebben az ügyben.

**Április 16.**

Részt vettem a délutáni polgármesteri tájékoztatón, ott kérdéseket tettem fel, felvetéseket, ötleteket fogalmaztam meg, illetve a válaszokról beszámoltam a kerületieknek videós formában.

A MÁV-HÉV Zrt-nél kérdeztem rá, hogy lehet-e valamiképp segíteni a HÉV-pálya csikorgásán, ami az ott lakókat rendkívül zavarja.

**Április 19.**

Képviselői kérdés: Comet-marketing Média Kft.

**Április 20.**

Kikértem a birkózócsarnokra vonatkozó EMMI-támogatási szerződés 2017. május 25-i KT-ülésen megszavazott módosítását Jegyző úrtól, illetve azt a dokumentumot is, ami alapján önkormányzatunk 366 millió forint átutalásáról döntött a KIMBA részére.

Képviselői kérdés: Miért állt meg a CSISE épületének bontása és ki végzi ott a munkálatokat?

**Április 21.**

Zárható kukatárolók építése: jegyző urat és az FKF Zrt-t kérdeztem.

Béke téri hulladék kapcsán kértem a Városgazda mielőbbi intézkedését.

**Április 22.**

Képviselői kérdés: Nagy-Duna part rendbetételére született-e már bármilyen önkormányzati, fővárosi, kormányzati terv?

**Április 26.**

Csikorgó HÉV-szerelvények kapcsán lehet-e tenni bármit. A MÁV-HÉV Zrt-nek küldtem el a kérdést, a cég kommentben azt jelezte, hogy a nyikorgás az adott területen időjárási okokból áll fenn és azon sem a pálya felújítása, sem a modern szerelvények nem segítenének. A hivatalos válaszra ezzel kapcsolatban még várok.

**Április 27.**

Levélben fordultam polgármester úrhoz, hogy vesse latba befolyását annak érdekében, hogy ha szinte teljes nyitás valósul meg a négymilliomodik beoltott után, akkor a képviselő-testületek is újra működhessenek teljes jogkörrel, az önkormányzatok számára pedig a kormány adja vissza azokat a pénzeszközöket, amelyeket a járványkezelés érdekében elvont, például a gépjárműadót.

**Április 28.**

Képviselői kérés: két kerti csap befedése a Völgy utcában és egy úttestre/járdára kilógó tuja vizsgálata a Reggel/Kölcsey utcák kereszteződésében.

**Április 30.**

Várható parkolófejlesztéssel (Erdősor utca) kérdeztem a BFK vezérigazgatóját.

**Május 3.**

Vitézy Dávidhoz, a Budapest Fejlesztési Központ vezérigazgatójához, illetve önkormányzatunk vezetéséhez fordultam vezérigazgató úr egy posztjával kapcsolatban, miszerint déli irányban már „nem éri meg” meghosszabbítani a csepeli HÉV-et.

**Május 4.**

Választ kaptam a TV2 csoporttal kötött önkormányzati megbízási szerződéssel kapcsolatban a Konstruktíva – Az építők c. műsorral kapcsolatban (4 epizód, epizódonként 4 perc, mindez 3.048.000 forintért).

**Május 5.**

Önkormányzatunk vezetésénél érdeklődtem, illetve a Városgazdánál, hogy a lakók mikor számíthatnak arra, hogy a korábban összegyűjtött zöldhulladékot elviszik a cég munkatársai.

Javasoltam, hogy a csepel.hu-n tegyük közzé azon csepeli és Csepel környéki laborokat és elérhetőségeiket, ahol a kerületi polgárok COVID-tesztet, illetve antitest tesztet végezhetnek. Előbbi már tavaly szeptember 20-án is javaslatot tettem, de az ígéretek ellenére semmi sem történt.

**Május 6.**

Lakossági megkeresésre Jegyző úrnál érdeklődtem, hogy mikor nyit újra a Rákóczi Ferenc utcai játszótér, ami hónapok óta van technikai okokból zárva.

Jegyző úrnál érdeklődtem, hogy mi a pontos tartalma az önkormányzatunk és a kormány között született kárpótlási egyezménynek, hisz Gulyás Gergely miniszter úr mai bejelentése alapján ez a tárgyalás már lezárult.

**Május 11.**

Képviselői kérdés a Krizantém utcai kutyafuttató kapcsán.

**Május 14.**

Képviselői kérés: nem megeredt fák felmérése, megjelölése, pótlása, illetve Völgy utcai faültetés kezdeményezése az ottani üres földkockákba.

**Május 16.**

Interjút adtam az ugytudjuk.hu-nak a csepeli HÉV felújításával kapcsolatban (<https://ugytudjuk.hu/cikk/2021-05-17_hetveneves-igeret-valosulhat-meg-megsem-lehet-felhotlen-a-csepeliek-orome>).

**Május 29.**

Választ kaptam, miszerint a Városgazda kérésemre ki fog helyezni hulladékgyűjtőket a Nagy-Duna part Rózsa utca utáni szakaszára. Meggyőződésem, hogy ezek hozzájárulhatnak ahhoz, hogy az a terület is a csepeli családok jobb és hatékonyabb kikapcsolódását, regenerálódását szolgálja.

**Május 31.**

Több kuka kihelyezését kértem a Reggel utca/Zrínyi utca találkozásánál lévő játszótér környékén egy helyi lakos kérésére.

**Június 1.**

Részvétel polgármesteri tájékoztatón, a fejleményekről élő videóban számoltam be.

Megtartottam havi képviselői fogadóórámat, ahol azonban személyesen nem keresett fel csupán egy kerületi választópolgár.

**Június 4.**

Részvétel kerületi Trianon-megemlékezésen és az Erdősor utca 33. sz. alatti új Nemzeti Összetartozás Háza felavatásán, látogatásra buzdító Facebook-bejegyzés közzététele.

**Június 7.**

Képviselői kérés: nagyobb űrméretű hulladékgyűjtő kihelyezését javasoltam a Kossuth Lajos utca 69. előtti dohányboltnál.

**Június 8.**

Képviselői kérdés: üzemeltet-e önkormányzatunk, vagy bármely más cég, intézmény, szervezet kerületünkben járványhelyzettel kapcsolatos hangosbemondós szolgáltatást?

**Június 17.**

Mikor lesz jelzőlámpás kereszteződés a Szabadság és az Erdősor utcák találkozása?

**Június 25.**

Képviselői érdeklődés polgármester úrtól, hogy mikor tervezi az első KT-ülést összehívni, tekintve, hogy 2020 szeptembere óta nem volt.

**Július 12.**

A július 9-én Csepelt ért jég- és viharkárok kapcsán a csepeli polgároknak való minél teljesebb körű segítségnyújtás érdekében javaslatok elküldése polgármester úrnak.

**Július 13.**

Képviselői kérdés a Csepel SC Alapítvány fejlesztési tervével kapcsolatosan.

**Július 14.**

Képviselői kérdés: méhlegelők Csepelen

Képviselői kérdés: Tejút utcai park

**Július 20.**

Lakossági egyeztetések főként választókerületi témákban.

**Július 21.**

Képviselői kérdés: Az Erdősor utca 45-47. sz. alatt létrehozandó Közösségi Sportközpont tervei

**Július 25.**

Képviselő fogadóóra a Zrínyi utca 5. sz. alatti irodámban. Ezt követően lakossági egyeztetés a Nyírfa utcában a helyi problémákkal kapcsolatban.

**Augusztus 2.**

A BKK Zrt-től elkértem „Az Észak-déli Regionális Gyorsvasút déli szakaszának döntés-előkészítő tanulmánya” c. anyagot, mert többek között ennek mentén döntöttek úgy, hogy csupán az Erdősor utcáig hosszabbítják majd meg a csepeli HÉV-et.

**Augusztus 5.**

Találkozó a Karácsony Sándor utcai parkolási problémák ügyében személyes megkeresés alapján.

**Augusztus 9.**

Az Önkormányzat nem küldte el számomra az Erdősor utca 45-47. sz alá tervezett közösségi sportközpont koncepciótervét, szerzői jogi okokra hivatkozva. Válaszlevelemben egyet nem értésemnek adtam hangot és kértem, hogy ha más lehetőség nincs, legalább személyesen megtekinthessem e terveket.

**Augusztus 30.**

Jegyzői válasz alapján betekintési lehetőséget kértem a Csepeli Városfejlesztési és Gazdaságfejlesztési Nonprofit Kft-től azért, hogy láthassam az Erdősor utca 45-47. sz. alá tervezett köszösségi sportközpont terveit.

Az illetékesek sürgős intézkedését kértem egy Reggel utcai darázsfészek sürgős felszámolása érdekében.

**Augusztus 31.**

Képviselői fogadóórát tartottam a Zrínyi utca 5. sz. alatti irodámban.

**Szeptember 1.**

A Daru-domb közvilágításának helyreállításával kapcsolatban érdeklődtem az Önkormányzatnál.

Egy korábbi polgármesteri tájékoztatón polgármester úr úgy fogalmazott, hogy a Mol Bubi arra tett ígéretet: szeptemberben fognak visszatérni a rendszer csepeli kiterjesztésére. Ez ügyben érdeklődtem önkormányzatunk vezetésénél, hogy mikor kezdődnek majd ez ügyben a tárgyalások, illetve történt-e már ezzel kapcsolatban fejlemény.

**Szeptember 8.**

Önkormányzati cégvezetői prémiumok eltörlése után, a felszabaduló források felhasználási céljára kérdeztem rá, illetve kikértem a Városgazda anonimizált bérjegyzékét az utolsó lezárt hónapra.

**Szeptember 9.**

Az Erdősor utca 45-47. sz. alatti közösségi sportközpont terveinek megtekintése a Városfejlesztési Kft. Rákóczi utcai épületében.

**Szeptember 14.**

Részvétel társasházi közgyűlésen

**Szeptember 26.**

Részvétel a Fut a Csepel rendezvényen.

**Szeptember 27.**

Képviselői kérdést tettem fel a Rózsa utcában épülő íjászpályával kapcsolatosan.

**Szeptember 30.**

Képviselői fogadóórát tartottam a Zrínyi utcai irodámban, illetve a Laurencz László Sportcsarnok parkolójának esetleges lezárása ügyében jártam el lakossági kérésre.

**Október 5.**

A Kossuth Lajos utca elején található egykori Opel/Chevrolet autószalon ügyében jártam el, beszéltem a tulajdonosokkal, illetve adatkikérést nyújtottam be az önkormányzathoz.

**Október 22.**

Képviselői kérdést tettem fel, hogy hány csepeli társasház tudott energetikailag megújulni 2010 óta és ezt támogatta-e valamivel Önkormányzatunk. Arról is érdeklődtem, hogy a „Csillagtelep szociális célú rehabilitációja” programon belül mikor lesznek készen a megújításra kijelölt társasházak.

**November 6.**

Részt vettem a csepeli lengyel önkormányzat által szervezet lengyel bálon, ahol a Polonia TV-nek nyilatkoztam a lengyel-magyar barátság, illetve a csepeli nemzetiségek támogatásának ügyében. A rövid beszámoló a rendezvényről néhány nappal később jelent meg a TV-ben, erről Facebook-oldalamon számoltam be.

**November 14.**

Rákérdeztem, hogy mikorra várhatom az általam még szeptember 8-án kikért, anonimizált fizetési listáját a Városgazda utolsó ilyen szempontból lezárt hónapjának. Még szeptember 21-én kaptam a határidő 15 napos meghosszabbításáról levelet, azóta azonban semmit ennek kapcsán.

**November 15.**

Egy NAIH-döntés nyomán érdeklődtem az önkormányzatnál a csepeli járványhelyzetről.

**November 18.**

Részt vettem a Jedlik Ányos Gimnázium munkaterület-átadóján, az ott tapasztaltakról és az előttünk álló feladatokról ezzel kapcsolatban Facebook-oldalamon számoltam be.

**November 23.**

A Laurencz László csarnok okozta problémákkal kapcsolatban egyeztettem lakossági megkeresés nyomán.

**November 24.**

Jegyző úrnak juttattam el hivatalos kérdést azzal kapcsolatban, hogy miért nem zárja be éjszakára a játszótereket a Városgazda, illetve kértem a lehető legsürgősebb takarítást a Zrínyi-Kossuth utcai kis játszótéren lakossági bejelentés alapján.

**November 30.**

November havi rendes fogadóórámon egy Kossuth Lajos utcában lakó hölgy keresett meg a Zrínyi utcai Spar környékén tapasztalható problémákkal és fejlesztési lehetőségek ügyében.

**December 10.**

A pedagógusok kötelező oltásának csepeli hatásaival kapcsolatban egyeztettem többek között tankerületi igazgató úrral.

**December 11.**

Egy választókerületemben, a Reggel utcában élő kedves hölgy keresett a HÉV biztonsági őrök hiányából fakadó problémákkal kapcsolatban. Hivatalos levélben fordultam ebben a kérdésben a MÁV-HÉV Zrt-hez, a válaszuk függvényében fogok további lépéseket tenni a megoldás érdekében, mert a helyzet így nem maradhat!

**December 13.**

A Csillagtelep szociális célú rehabilitációja program kapcsán tettem fel további kérdéseket az energetikailag még fel nem újított társasházakkal kapcsolatban. Arra voltam kíváncsi, hogy miként módosult e felújítások műszaki tartalma az elmúlt években, illetve mire költötték az önkormányzat által még 2019 augusztusában megszavazott 660 millió forintos kiegészítést.

**December 14.**

Részvétel a Fenntartható Fejlődés Bizottság ülésén, ahol számos kérdést tettem fel a 2021-es költségvetés módosításával kapcsolatban.

**December 16.**

Részvétel a Képviselő-testület rendes ülésén, az előterjesztésekhez több kiegészítést, kérdést fűztem a hozzám beérkezett észrevételek alapján.

**December 18.**

Jómagam is eljuttattam cipősdoboz-felajánlásaimat, illetve egy jó adag parlamenti édességet a csepeli gyermekeket, családokat támogató Segítség Köve Alapítványnak.

**December 19.**

Részvétel a Segítség Köve Alapítvány Ifjúsági Zenekar Eljött hozzánk a Király c. karácsonyi koncertjén a Radnóti Miklós Művelődési Házban.

**December 20.**

Havi rendes fogadóórám megtartása a Zrínyi utca 5. sz. alatti irodámban. Ennek keretében látogatás a Reggel utcában, több családdal egyeztetés egy helyi probléma kapcsán.

2022

**Január 4.**

Egy Nefelejcs utcai házaspár megkeresésére kértem vizsgálatot a Városgazda illetékeseitől egy, a lakók szerint a házuk alapjára veszélyt jelentő akácfa kapcsán.

**Január 5.**

A változtatási tilalom kapcsán tettem fel kérdést Jegyző úrnak a Béke téri sporttelep fejlesztése kapcsán.

**Január 7.**

Részt vettem a csepeli kettős gyilkosság áldozataira történt megemlékezésen a temetőben.

**Január 12.**

Lakossági megkeresésre képviselői kérdést tettem fel azzal kapcsolatban, hogy a Jedlik felújításával kapcsolatosan a kivitelező Laterex Építő Zrt. milyen időintervallumban kapott engedélyt a munkálatok végzésére, illetve a zaj miatt kapott-e már bejelentés(eke)t az önkormányzatunk.

**Január 14.**

Telefonbeszélgetés egy Erdősor utcai lakossal több, a környéken tapasztalható probléma és azok lehetséges megoldása(i) kapcsán.

**Január 17.**

Képviselői kérdés: közterület-felügyelet elvégzett munkájára, beszámolójára, sikereire, kudarcaira, terveire, a feladatellátás részleteire kérdeztem rá.

**Január 18.**

Képviselői kérdés: indul-e Csepelen önkormányzati bérlakásépítési program?

**Január 19.**

Részvétel és koszorúzás a magyarországi németek kitelepítésének emléknapján szervezett kerületi megemlékezésen.

**Január 24.**

Érdeklődés a jegyzői irodán a „*Javaslat Alkotmányjogi panasz benyújtására a Kúria Kfv.V.35.349/2021/4. számú ítélete ellen*” c. előterjesztés tartalma ügyében.

Kapcsolatfelvétel az AllerGéniusz Egyesülettel.